S-1670/2021

Mál þetta, sem dómtekið var 6. október sl., höfðaði héraðssaksóknari með ákæru 1 9. ágúst 2021 á hendur ákærðu, H-kvk-þgf Ó-kvk-þgf G-kvk-þgf, kt.[...], til heimilis að[...], [...];

„fyrir sérstaklega hættulega líkamsárás, með því að hafa að kvöldi föstudagsins 3. júlí 2020, á Ölhúsinu við Reykjavíkurveg 60 í Hafnarfirði, slegið glerglasi í höfuð A, kennitala [...], með þeim afleiðingum að glasið brotnaði og A fann fyrir svima, höfuðverk og ógleði fyrst á eftir.

Telst þetta varða við 2. mgr.218. gr. almennra hegningarlaga nr. 19/1940.

Þess er krafist að ákærða verði dæmd til refsingar og greiðslu alls sakarkostnaðar.

Einkaréttarkrafa:

Af hálfu A, kennitala [...], er þess krafist að ákærðu verði gert að greiða honum skaða- og miskabætur samtals að fjárhæð kr. 1.000.000,- með vöxtum skv. 8. gr. vaxtalaga nr. 38/2001 frá 3. júlí 2020, en síðan með dráttarvöxtum skv. 9. gr., sbr. 1. mgr. 6. gr. vaxtalaga frá þeim degi er mánuður er liðinn frá því að krafan er birt ákærðu til greiðsludags. Þá er þess jafnframt krafist að ákærðu verði gert að greiða málskostnað að skaðlausu, skv. síðar framlögðum málskostnaðarreikningi eða mati réttarins, að viðbættum 24% virðisaukaskatti, fyrir að halda fram bótakröfu sinni í málinu.“

Í málinu krefst ákærða þess að henni verði gerð sú vægasta refsing sem lög leyfa. Þá krefst skipaður verjandi ákærðu þóknunar sér til handa. Hvað einkaréttarkröfu brotaþola varðar þá hefur ákærða viðurkennt bótaskyldu en mótmælt fjárhæð miskabótakröfunnar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði máls og ákvörðun viðurlaga. Þá var verjanda og lögmanni brotaþola gefinn kostur á að tjá sig um bótakröfu brotaþola.

I

Við fyrirtöku máls þessa 6. október sl. játaði ákærða sök í málinu án undandráttar. Játning ákærðu fær stoð í gögnum málsins. Samkvæmt því þykir sannað að ákærða hafi gerst sek um þá háttsemi sem henni er gefin að sök í ákæru og þar er réttilega heimfærð til refsiákvæða.

Samkvæmt vottorði sakaskrár ríkisins á ákærða nokkurn sakaferil að baki. Hún hefur hins vegar ekki áður verið sakfelld fyrir ofbeldisbrot. Við ákvörðun refsingar ákærðu verður að horfa til þess að hún var með dómi Héraðsdóms Reykjaness, uppkveðnum 30. október 2020, dæmd í tveggja mánaða fangelsi vegna umferðar- og fíkniefnalagabrota. Þá gekkst ákærða undir sektargerð lögreglustjóra 12. nóvember 2020 ogtvær sektargerðir lögreglustjóra 28. janúar 2021 en í öllum þeim tilvikum var um að ræða sektargerðir vegna aksturs ákærðu svipt ökurétti.

Það brot sem ákærða er sakfelld fyrir í máli þessu var framið fyrir uppkvaðningu framangreinds dóms og áður en hún gekkst undir sektargerðirnar þrjár. Því ber að gera ákærðu refsingu nú samkvæmt fyrirmælum 78. gr. almennra hegningarlaganr. 19/1940.

Ákærða er í málinu sakfelld fyrir sérstaklega hættulega líkamsárás með því að hafa slegið glerglasi í höfuð brotaþola. Við ákvörðun refsingar ákærðu verður að líta til alvarleika þeirrar háttsemi hennar, sbr. 1. og 3. tölulið 1. mgr. 70. gr. almennra hegningarlaga. Játning ákærðu horfir henni til málsbóta, sbr. 5. tölulið 1. mgr. 70. gr. sömu laga. Að þessu gættu þykir refsing ákærðu hæfilega ákveðin fangelsií sex mánuði.

Eftir atvikum þykir rétt að fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga.

II

Samkvæmt framansögðu hefur ákærða verið sakfelld fyrir sérstaklega hættulega líkamsárás gegn brotaþola. Með hinni refsiverðu háttsemi hefur ákærða bakað sér bótaábyrgð. Brotaþoli á því rétt til miskabóta úr hendi ákærðu á grundvelli a-liðar 1. mgr. 26. gr. skaðabótalaga nr. 50/1993. Við mat á miskabótum til handa brotaþola verður sérstaklega að horfa til alvarleika árásarinnar, sem beindist að höfði brotaþola. Samkvæmt framlögðum læknisfræðilegum gögnum fann brotaþoli fyrir svima, höfuðverk og ógleði fyrst eftir árásina. Ekkert liggur hins vegar fyrir um að árásin hafi haft varanlegar afleiðingar í för með sér. Að öllu þessu virtu þykja miskabætur til handa brotaþola réttilega ákvarðaðar 2 50.000 krónur. Um vexti og dráttarvexti af kröfunni fer svo sem í dómsorði greinir, en krafan var birt ákærðu 1 5. september 2021.

Brotaþoli á einnig rétt á málskostnaði úr hendi ákærðu, sbr. ákvæði 3. mgr. 176. gr. laga nr. 88/2008 um meðferð sakamála, svo sem hann hefur krafist. Þykir málskostnaður brotaþola til handa hæfilega ákveðinn með þeim hætti sem í dómsorði greinir að meðtöldum útlögðum kostnaði vegna gagnaöflunar til stuðnings miskabótakröfunni.

III

Með vísan til sakfellingar ákærðu, sbr. 1. mgr. 235. gr. laga nr. 88/2008 um meðferð sakamála, verður henni gert að greiða þóknun skipaðs verjanda síns, G-kk-ef S-x-x R-kk-ef lögmanns, sem eftir umfangi málsins þykir hæfilega ákveðin svo sem í dómsorði greinir. Af gögnum málsins verður ekki ráðið að annar sakarkostnaður hafi fallið til við rannsókn málsins og rekstur þess fyrir dómi.

Dóm þennan kveður upp K-kk-nf H-kk-nf héraðsdómari.

Dómsorð:

Ákærða, H-kvk-nf Ó-kvk-nf G-kvk-nf, sæti fangelsi í sex mánuði en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga nr. 19/1940.

Ákærða greiði þóknun skipaðs verjanda síns, G-kk-ef S-x-x R-kk-ef lögmanns,212.040 krónur að virðisaukaskatti meðtöldum.

Ákærða greiði brotaþola, A, kt.[...], 250.000 krónur ásamt vöxtum af þeirri fjárhæð samkvæmt 1. mgr. 8. gr. laga nr. 38/2001 um vexti og verðtryggingu frá 3. júl í 2020 til 15. október 2021, en dráttarvöxtum samkvæmt 1. mgr. 6. gr. sömu laga frá þeim degi til greiðsludags og 250.000 krónur í málskostnað.

K-kk-nf H-kk-nf